Document ID: 31978R3077

ΚΑΝΟΝΙΣΜΟΣ (ΕΟΚ) αριθ. 3077/78 ΤΗΣ ΕΠΙΤΡΟΠΗΣ της 21ης Δεκεμβρίου 1978 περί διαπιστώσεως της ισοτιμίας των βεβαιώσεων που συνοδεύουν το λυκίσκο που εισάγεται από τρίτες χώρες, με τα κοινοτικά πιστοποιητικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971, περί κοινής οργανώσεως αγοράς στον τομέα του λυκίσκου(1), όπως τροποποιήθηκε τελευταία από τον κανονισμό (ΕΟΚ) αριθ. 1110/77(2), και ιδίως το άρθρο 5 παράγραφος 2,
Εκτιμώντας:
ότι το άρθρο 5 του κανονισμού (ΕΟΚ) αριθ. 1696/71 ορίζει ότι ο λυκίσκος και τα προϊόντα του λυκίσκου προελεύσεως τρίτων χωρών μπορούν να εισαχθούν μόνο, εφ' όσον παρουσιάζουν ποιοτικά χαρακτηριστικά τουλάχιστον ισοδύναμα με τα ελάχιστα όρια εμπορίας που καθορίζονται για το λυκίσκο ή τα προϊόντα του λυκίσκου που συγκομίζονται στην κοινότητα ή παρασκευάζονται από τέτοια προϊόντα- ότι προβλέπει πάντως ότι αυτά τα προϊόντα θεωρούνται ότι παρουσιάζουν τα προαναφερθέντα χαρακτηριστικά, αν συνοδεύονται από μια βεβαίωση που εκδίδεται από τις αρχές της χώρας καταγωγής τους και που αναγνωρίζεται σαν ισοδύναμη με το πιστοποιητικό που απαιτείται για την εμπορία του λυκίσκου και των προϊόντων του λυκίσκου κοινοτικής καταγωγής-
ότι ο κανονισμός (ΕΟΚ) αριθ. 3076/78 της Επιτροπής της 21ης Δεκεμβρίου 1978, περί εισαγωγής λυκίσκου προελεύσεως τρίτων χωρών(3), καθόρισε τις διατάξεις σύμφωνα με τις οποίες πρέπει να εκδίδονται οι προαναφερθείσες βεβαιώσεις-
ότι οι Ηνωμένες Πολιτείες της Αμερικής, η Πολωνία, η Βουλγαρία, η Γιουγκοσλαβία, η Λαϊκή Δημοκρατία της Κίνας, η Τσεχοσλοβακία, η Αυστραλία ανέλαβαν την υποχρέωση να τηρήσουν τις απαιτούμενες προδιαγραφές για την εμπορία του λυκίσκου και των προϊόντων του λυκίσκου και ανέθεσαν σε ορισμένες υπηρεσίες να εκδίδουν βεβαιώσεις ισοτιμίας- ότι πρέπει, ως εκ τούτου, να αναγωρίζονται οι βεβαιώσεις αυτές σαν ισοδύναμες με τα κοινοτικά πιστοποιητικά και να επιτρέπεται η ελεύθερη κυκλοφορία των προϊόντων που καλύπτουν-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως του Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι βεβαιώσεις που συνοδεύουν τον λυκίσκο και τα προϊόντα που παρασκευάζονται από λυκίσκο και εισάγονται από τρίτες χώρες, οι οποίες εκδίδονται σύμφωνα με τις διατάξεις του κανονισμού (ΕΟΚ) αριθ. 3076/78 από έναν οργανισμό που αναφέρεται στο παράρτημα του παρόντος κανονισμού, αναγνωρίζονται σαν ισοδύναμες με το πιστοποιητικό που προβλέπεται στο άρθρο 2 του κανονισμού (ΕΟΚ) αριθ. 1696/71.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1979.
Ο παρών κανονισμός είναι δεσμευτικός ως προς όλα τα μέρη και ισχύει άμεσα σε κάθε Κράτος μέλος.
Έγινε στις Βρυξέλλες, στις 21 Δεκεμβρίου 1978.

Labels: 7
3
17